ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ৩১শে অক্টোবর স্ট্যাচু অফ ইউনিটি-তে সর্দার প্যাটেল’কে শ্রদ্ধা জানাবেন
সর্দার বল্লভভাই প্যাটেলের জন্মজয়ন্তীতে দেশ জুড়ে ঐক্যের জন্য দৌড়
এক লক্ষ্য – এক ভারত, শ্রেষ্ঠ ভারত
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী গুজরাটের কেভাড়িয়ায় স্ট্যাচু অফ ইউনিটিতে আগামীকাল ৩১শে অক্টোবর লৌহ মানব সর্দার বল্লভভাই প্যাটেলকে তাঁর জন্মজয়ন্তীতে শ্রদ্ধা নিবেদন করবেন।
প্রধানমন্ত্রী একতা দিবস প্যারেডে অংশ নেবেন। তিনি টেকনোলজি ডেমনোস্ট্রেশন কেন্দ্র পরিদর্শনের পাশাপাশি, কেভাড়িয়ায় সিভিল সার্ভিসে উত্তীর্ণদের সঙ্গে মতবিনিময় করবেন।
জাতীয় একতা দিবস গত ২০১৪ সাল থেকে ৩১শে অক্টোবর পালন করা হচ্ছে। সমাজের সর্বস্তরের মানুষ এই দিন ‘ঐক্যের জন্য দৌড়’ – এ অংশগ্রহণ করেন।
প্রধানমন্ত্রী গত ২৭শে অক্টোবর ‘মন কি বাত’ অনুষ্ঠানে ‘এক ভারত, শ্রেষ্ঠ ভারত’ গড়ার লক্ষ্যে ‘ঐক্যের জন্য দৌড়’ – এ আরও বেশি করে অংশগ্রহণ করার জন্য সকলের কাছে আবেদন জানান।
শ্রী মোদী বলেন, “বন্ধুগণ, আপনারা জানেন, ২০১৪ সাল থেকে প্রতি বছর ৩১শে অক্টোবর ‘জাতীয় একতা দিবস’ হিসাবে পালন করা হচ্ছে। এই দিন আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়। এ বছরও বিগত বছরগুলির মতো ৩১শে অক্টোবর ‘ঐক্যের জন্য দৌড়’ আয়োজন করা হয়েছে। ঐক্যের জন্য দৌড় হ’ল জাতির একতার প্রতীক, যার মাধ্যমে এক ভারত, শ্রেষ্ঠ ভারত গড়ার লক্ষ্যে আমরা অগ্রসর হতে পারি”।
“প্রিয় দেশবাসী, সর্দার প্যাটেল একতার সূত্রে গোটা দেশকে ঐক্যবদ্ধ করেছিলেন। একতার মন্ত্র আমাদের জীবনে অত্যন্ত পবিত্র। আমাদের এই বৈচিত্র্যময় দেশে আমরা একতার এই মন্ত্রকে প্রতি ক্ষেত্রে আরও শক্তিশালী করবো। আমার প্রিয় দেশবাসী, আমাদের দেশ একতা এবং সাম্প্রদায়িক সম্প্রীতিকে শক্তিশালী করার ক্ষেত্রে সর্বদা অত্যন্ত সক্রিয়। আমরা যদি আমাদের চারপাশ দেখি, তা হলে এমন বহু উদাহরণ দেখতে পাবো, যেখানে এককভাবে অনেকেই নিরলসভাবে সাম্প্রদায়িক সম্প্রীতি বজায় রাখার লক্ষ্যে কাজ করে চলেছেন”।
প্রধানমন্ত্রী আরও বলেন, “বিগত পাঁচ বছরে শুধু দিল্লিতেই নয়, দেশের শত শত শহরে, কেন্দ্রশাসিত অঞ্চলে, রাজ্য রাজধানীতে, জেলাসদরে, এমনকি দ্বিতীয় ও তৃতীয় সারির ছোট ছোট শহরগুলিতেও অসংখ্য পুরুষ ও মহিলা, শহরের লোক, গ্রামের লোক, শিশু, যুবসম্প্রদায়, প্রবীণ নাগরিক, ভিন্নভাবে সক্ষম ব্যক্তিরা – ঐক্যের জন্য দৌড়ে অংশগ্রহণ করেছেন”।
ফিট ইন্ডিয়া গড়ে তোলার ওপর গুরুত্ব আরোপ করে প্রধানমন্ত্রী বলেন, ‘ঐক্যের জন্য দৌড়’ একটি অনন্য প্রয়াস, যার মাধ্যমে মন, দেহ ও আত্মা উপকৃত হয়। তিনি বলেন, “ঐক্যের জন্য দৌড় – এ আমরা শুধু দৌড়াই না, আমাদের ফিট ইন্ডিয়া গড়ে তোলার মানসিকতা এর মাধ্যমে প্রতিফলিত হয়। আমরা ‘এক ভারত, শ্রেষ্ঠ ভারত’ – এর সঙ্গে নিজেদের যুক্ত করি। এর মাধ্যমে শুধু আমাদের দেহ-ই নয়, আমাদের মন এবং মূল্যবোধ দেশের একতার সঙ্গে সম্পৃক্ত হয়। এর ফলে, দেশ এক নতুন উচ্চতায় পৌঁছতে পারে”। ‘ঐক্যের জন্য দৌড়’ – এর বিভিন্ন কেন্দ্রের বিষয়ে জানার জন্য runforunity.gov.in – ওয়েবপোর্টালটি চালু করা হয়েছে। এর মাধ্যমে দেশের বিভিন্ন প্রান্তে এই দৌড়ের বিষয়ে বিস্তারিত তথ্য জানা যাবে।
CG/CB/SB
(Visitor Counter : 102
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৩ কোটি ২৫ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.৮৮ কোটির বেশি অব্যবহৃত টিকার ডোজ রয়েছে
নতুন দিল্লি, ২১ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৩ কোটি ২৫ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৫৩ লক্ষ ৩৮ হাজার ২১০ টি ডোজ সরবরাহ করা হবে ।
এর মধ্যে ৪০ কোটি ৩৬ লক্ষ ৪৪ হাজার ২৩১ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৮৮,৭৩,০৯৯ টি টিকার ডোজ রয়েছে।
CG/SB
(Visitor Counter : 112
আইনওবিচারমন্ত্রক
ই-সেবা কেন্দ্র সকলের জন্য ন্যায় বিচার এবং ডিজিটাল ডিভাইডের মধ্যে সেতুবন্ধ গড়ছে
নতুন দিল্লি, ২৭ জুন, ২০২৩
২৫টি হাইকোর্টের অধীন ৮১৫টি ই-সেবা কেন্দ্র আদালতের জনকেন্দ্রিক পরিষেবা এবং মামলা সম্পর্কিত তথ্য সমস্ত অংশীদারের কাছে সহজে পৌঁছে দিচ্ছে।
ই-সেবা কেন্দ্র সম্পর্কে বলতে গেলে বলতে হয়, এই কেন্দ্রগুলি ডিজিটাল ডিভাইড দূর করে আইনজীবি এবং মামলাকারীদের কাছে ই-ফাইলিং পরিষেবা পৌঁছে দিচ্ছে। সবকটি হাইকোর্ট এবং একটি জেলা আদালতকে নিয়ে পাইলট প্রজেক্ট হিসেবে চালু হওয়া এই পরিষেবাকে এখন সমস্ত আদালত ক্ষেত্রে প্রসার ঘটানো হচ্ছে। আইনজীবি অথবা মামলাকারী যাতে তথ্য সাহায্য পেতে পারেন সেই লক্ষ্যকে সামনে রেখে ই-ফাইলিং-এর সুযোগ সম্প্রসারণের জন্য সমস্ত আদালত ক্ষেত্রের প্রবেশ মুখে ই-সেবা কেন্দ্র গড়ে তোলা হচ্ছে।
মহারাষ্ট্রের নাগপুরে ৩০ অক্টোবর, ২০২০ ভারতের প্রথম ই-রিসোর্স কেন্দ্রের উদ্বোধন হয়। ই-রিসোর্স কেন্দ্র অর্থাৎ ‘ন্যায় কৌশল’ দেশের সুপ্রিম কোর্ট, হাইকোর্ট এবং জেলা আদালতগুলিতে মামলার ই-ফাইলিং-এর সুযোগ করে দেয়। এতে আইনজীবি এবং মামলাকারীরা অনলাইনে আদালত পরিষেবার সুযোগ পান। প্রযুক্তিগত ব্যয়ভার বহনে অক্ষমদের ক্ষেত্রেও এই পরিষেবা বিশেষ সাহায্যকারী হিসেবে দেখা হচ্ছে। এর মাধ্যমে একদিকে যেমন সময় সাশ্রয় হয়, তার পাশাপাশি পরিশ্রমের হাত থেকে রক্ষা পাওয়া যায় এবং দীর্ঘ পথ সফরেরও দরকার হয়না। এছাড়াও দেশজুড়ে মামলার ই-ফাইলিং-এর সুযোগ সম্প্রসারিত হওয়ায় ব্যয়ভারও লাঘব হয়। কারণ, ই-আদালত পরিষেবার মাধ্যমে ভার্চুয়াল মাধ্যমে শোনা যায় এবং মামলা খুঁটিয়ে দেখার সুযোগ পাওয়া যায়।
CG/AB/SKD/
(Visitor Counter : 59
মানবসম্পদবিকাশমন্ত্রক
দেশে ৪২ লক্ষ সরকারি শিক্ষকের দক্ষতা উন্নয়নের জন্য কেন্দ্রীয় মানব সম্পদ উন্নয়ন মন্ত্রী ‘নিষ্ঠা’র সূচনা করেছেন
নয়াদিল্লি, ২২ অগাস্ট, ২০১৯
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক গতকাল নতুন দিল্লীর ডঃ আম্বেদকর আন্তর্জাতিক কেন্দ্রে প্রাথমিক স্তর থেকে স্কুলের প্রধান শিক্ষক এবং অন্যান্য শিক্ষকদের দক্ষতা উন্নয়নের জন্য জাতীয় প্রকল্প- ‘নিষ্ঠা’র সূচনা করেছেন। একইসঙ্গে নিষ্ঠা ওয়েবসাইট, প্রশিক্ষণ মডিউল, মোবাইল অ্যাপ এবং বুকলেটেরও উদ্বোধন করেন তিনি।
অনুষ্ঠানে কেন্দ্রীয় মানব সম্পদ উন্নয়ন মন্ত্রী জানান, এটিই হল সবচেয়ে বিশ্বের শিক্ষক প্রশিক্ষণ কর্মসূচি। তিনি বলেন, ‘নিষ্ঠা’ প্রশিক্ষণ কার্যক্রমের মাধ্যমে শিক্ষকদের দক্ষতা উন্নয়নের ওপর বিশেষ জোর দেওয়া হবে। আধুনিক শিক্ষাদানের বিষয়েও শিক্ষকদের প্রশিক্ষিত করে তোলা হবে। একইসঙ্গে বিদ্যালয় নিরাপত্তা, সামাজিক সাম্যতা, স্বাস্হ্য, যোগা, ছাত্রছাত্রীদের পাঠাগারমুখী করে তোলার বিষয়েও শিক্ষকদের সচেতন করে তোলা হবে। তিনি বলেন, শিক্ষকরাই দেশের সম্পদ। তাই তাঁদের যথাযথভাবে শিক্ষিত হওয়া প্রয়োজন। প্রধানমন্ত্রী স্বপ্নের কথা তুলে ধরে তিনি জানান শিক্ষকদের গুনমান এমন হওয়া উচিত যাতে তাঁরা সারা বিশ্বে সম্মান লাভ করতে পারেন। শ্রী পোখরিয়াল আরও বলেন, এই প্রশিক্ষণ কর্মসূচির মাধ্যমে প্রাথমিক স্তর থেকে বিদ্যালয়ের প্রধান অন্যান্য শিক্ষক এবং শিক্ষক মিলিয়ে মোট ৪২ লক্ষ শিক্ষককে প্রশিক্ষিত করে তোলার লক্ষ্যমাত্রা নেওয়া হয়েছে। এরমধ্যে সরকারি স্কুল, স্টেট কাউন্সিল অফ এডুকেশনাল রিসার্চ অ্যান্ড ট্রেনিং , ডিস্ট্রিক্ট ইন্সটিটিউট অফ এডুকেশন অ্যান্ড ট্রেনি,  ও সমস্ত রাজ্য, কেন্দ্রশাসিত অঞ্চলের ব্লক রিসোর্স কো-অর্ডিনেটর এবং ক্লাস্টার রিসোর্স কো-অর্ডিনেটর সদস্যরাও থাকবেন। তিনি বলেন, প্রশিক্ষণের প্রথম পর্যায়ে রাজ্য এবং কেন্দ্রশাসিত অঞ্চলে নির্ধারিত ৩৩ হাজার ১২০ জন রিসোর্স পার্সন ও স্টেট রিসোর্স পার্সন দের সরাসরি প্রশিক্ষিত করে তোলা হবে। তারা এনসিইআরটি-র ১২০জন ন্যাশনাল রিসোর্স পার্সন, কেন্দ্রীয় বিদ্যালয় সংগঠন, নবোদয়া বিদ্যালয় সমিতি, সিবিএসই এবং বিভিন্ন বেসরকারি সংস্হার সদস্যদের প্রশিক্ষণ দেবে। শিক্ষকদের লিঙ্গ বৈষম্য দূরীকরণ, দিব্যাঙ্গদের অধিকার এবং পকসো আইন সম্পর্কে যথেষ্ঠই সচেতন হওয়া প্রয়োজন বলে কেন্দ্রীয় মন্ত্রী জানান। এই বৃহত্তম দক্ষতা উন্নয়ন কর্মসূচিতে আধুনিক প্রযুক্তির ওপর বিশেষ জোর দেওয়া হয়েছে। এদিন উদ্বোধনী অনুষ্ঠানে উপস্হিত ছিলেন, স্কুল শিক্ষা ও স্বাক্ষরতা দপ্তরের সচিব শ্রীমতি রীনা রায়, মানব সম্পদ উন্নয়ন দপ্তরের একাধিক আধিকারিক সহ বিশিষ্ট জনেরা।
CG/SS/NS
(Visitor Counter : 151
শিল্পওবাণিজ্যমন্ত্রক
বিশেষ অর্থনৈতিক অঞ্চলের সঙ্গে যুক্তদের জন্য ছাড়
নতুনদিল্লি, ৩০ মার্চ, ২০২০
কোভিড-১৯ মহামারী আটকাতে দেশজুড়ে প্রতিরোধমূলক নিয়ন্ত্রণ ব্যবস্থার কারণে আপতকালীন পরিষেবা ছাড়া বেশীরভাগ সরকারী দপ্তরই বন্ধ। তাই বাণিজ্য দপ্তর স্থির করেছে বিশেষ অর্থনৈতিক অঞ্চলের সঙ্গে যুক্ত সংস্থাগুলির জন্য প্রয়োজনীয় ছাড় দেওয়া হবে।
দপ্তর সুত্রে জানান হয়েছে সংস্থাগুলির ত্রৈমাসিক উৎকর্ষ পত্র চার্টার্ড আকাউন্টেন্টদের বদলে ডেভেলপার বা কো-ডেভেলপাররা প্রত্যায়িত করতে পারবেন। সফটেক্স ফর্ম তথ্যপ্রযুক্তির সঙ্গে যুক্ত সংস্থাগুলিই এগুলি পূরণ করতে পারবে। বার্ষিক কর্মক্ষমতা সংক্রান্ত প্রতিবেদনটি সেজ-এর ইউনিটগুলিই জমা দিতে পারবে। যাঁদের অনুমোদনের সময়সীমার মেয়াদ শেষ হয়ে যাবে, শর্ত সাপেক্ষে সেই অনুমোদনগুলির সময় ৩০ জুন পর্যন্ত বাড়ানো সম্ভব হবে।
বিশেষ অর্থনৈতিক অঞ্চলের উন্নয়নের দায়িত্বে থাকা কমিশনার এক নির্দেশে জানিয়েছেন, বর্তমান পরিস্থিতিতে কেউ যেন কোন সমস্যায় না পড়েন তা নিশ্চিত করতে হবে।
CG/CB
(Visitor Counter : 162
প্রধানমন্ত্রীরদপ্তর
প্রধানমন্ত্রী মধ্যপ্রদেশের দতিয়ায় সড়ক দুর্ঘটনায় প্রাণহানিতে শোকপ্রকাশ করেছেন
দুর্ঘটনাগ্রস্তদের জন্য প্রধানমন্ত্রীর ত্রাণ তহবিল থেকে এককালীন অর্থ সাহায্যের ঘোষণা করা হয়েছে
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের দতিয়ায় সড়ক দুর্ঘটনায় প্রাণহানিতে গভীর শোকপ্রকাশ করেছেন। শ্রী মোদী দুর্ঘটনাগ্রস্তদের জন্য প্রধানমন্ত্রীর ত্রাণ তহবিল থেকে এককালীন অর্থ সাহায্যের ঘোষণা করেছেন। প্রধানমন্ত্রীর দপ্তর থেকে এক ট্যুইটে বলা হয়েছে,
“দতিয়ায় সড়ক দুর্ঘটনা অত্যন্ত হৃদয়বিদারক। এই দুর্ঘটনায় যাঁরা প্রাণ হারিয়েছেন তাঁদের নিকটাত্মীদের আমি আমার শোক এবং সমবেদনা জানাই। আহতরা দ্রুত সুস্থ হয়ে উঠুন কামনা করি। রাজ্য সরকারের তত্ত্বাবধানে স্থানীয় প্রশাসন ত্রাণ এবং উদ্ধারের কাজে তৎপর রয়েছে: PM Modi”
“দতিয়ায় সড়ক দুর্ঘটনা মৃতদের নিকটাত্মীকে প্রধানমন্ত্রীর ত্রাণ তহবিল থেকে ২ লক্ষ টাকা এককালীন সাহায্য দেওয়া হবে। আহতদের দেওয়া হবে ৫০ হাজার টাকা: PM @narendramodi”
CG/AB/NS
(
মহাকাশদপ্তর
কেন্দ্রীয় মন্ত্রিসভা বহিঃবিশ্বে শান্তিপূর্ণ উদ্দেশ্যে ব্যবহার ও অন্বেষণ সংক্রান্ত সহযোগিতার বিষয়ে ভারত ও নাইজেরিয়ার মধ্যে সমঝোতাপত্রটিকে অনুমোদন দিয়েছে
নতুনদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে বহিঃবিশ্বে শান্তিপূর্ণ উদ্দেশ্যে ব্যবহার ও অন্বেষণ সংক্রান্ত ভারত ও নাইজেরিয়ার মধ্যে সহযোগিতার বিষয়ে স্বাক্ষরিত সমঝোতাপত্রের সম্পর্কে জানানো হয়েছে। জুন মাসে বেঙ্গালুরুতে ভারতীয় মহাকাশ গবেষণা সংস্থা  এবং ১৩ই আগস্ট আবুজায় ন্যাশনাল স্পেশ রিসার্চ অ্যান্ড ডেভেলপমেন্ট এজেন্সি  এই সমঝোতা পত্র স্বাক্ষর করে।
বিস্তারিত তথ্য :
এই সমঝোতাপত্রের মাধ্যমে পৃথিবীর দূরসংবেদী ব্যবস্থাপনা, কৃত্রিম উপগ্রহ মারফত যোগাযোগ ও দিক নির্ণয়, মহাকাশ বিজ্ঞান ও মহাকাশে অন্বেষণ, মহাকাশযান, উৎক্ষেপণ যান, মহাকাশ ও পৃথিবীতে এ সংক্রান্ত ব্যবস্থাপনা, মহাকাশ গবেষণার বাস্তব প্রয়োগ  এবং স্বাক্ষরকারীদের মধ্যে অন্যান্য সহযোগিতার ক্ষেত্রগুলিতে কাজ করা হবে।
এই সমঝোতাপত্র স্বাক্ষরের ফলে ইসরো/ মহাকাশ দপ্তর এবং নাইজেরিয়ার এনএএসআরডিএ-র থেকে সদস্যদের নিয়ে যৌথ কর্মীগোষ্ঠী তৈরি করা হবে। এই কর্মীগোষ্ঠী বিভিন্ন প্রকল্প বাস্তবায়নের জন্য প্রয়োজনীয় পরিকল্পনা করবে।
কৌশল ও লক্ষ্যপূরণ :
এই সমঝোতাপত্র স্বাক্ষরের ফলে ইসরো/ মহাকাশ দপ্তর এবং নাইজেরিয়ার এনএএসআরডিএ-র থেকে সদস্যদের নিয়ে যৌথ কর্মীগোষ্ঠী তৈরি করা হবে। এই কর্মীগোষ্ঠী বিভিন্ন প্রকল্প বাস্তবায়নের জন্য প্রয়োজনীয় পরিকল্পনা করবে।
প্রভাব :
এই সমঝোতাপত্র ফলে বিশ্বের দূরসংবেদী ক্ষেত্র, কৃত্রিম উপগ্রহের মারফত যোগাযোগ ও দিক নির্দেশনা, মহাকাশ বিজ্ঞান এবং মহাকাশের অন্বেষণে নতুন নতুন গবেষণার কাজে সুবিধা হবে।
ব্যয় :
স্বাক্ষরকারীরা সিদ্ধান্ত নিয়েছেন সহযোগিতার ভিত্তিতে কর্মসূচিগুলি বাস্তবায়িত করা হবে। প্রত্যেকটি ক্ষেত্রে আলাপ-আলোচনা করে তহবিলের সংস্থান করা হবে। এক্ষেত্রে সংশ্লিষ্ট স্বাক্ষরকারীদের দেশের আইনানুসারে অর্থের যোগান নিশ্চিত করা হবে।
সুবিধাভোগী :
এই সমঝোতাপত্রের মাধ্যমে নাইজেরিয়া সরকারের সঙ্গে মহাকাশ প্রযুক্তির প্রয়োগের বিষয়ে যে সহযোগিতা গড়ে উঠবে মানবজাতি তার সুফল পাবে। এরফলে দেশের সমস্ত অংশ উপকৃত হবে।
প্রেক্ষাপট :
বিগত এক দশকেরও বেশি সময় ধরে আনুষ্ঠানিকভাবে ভারত ও নাইজেরিয়া মহাকাশ ক্ষেত্রে সহযোগিতার বিষয়ে উদ্যোগী হয়েছে। নাইজেরিয়ায় ভারতীয় হাই কমিশনের উদ্যোগে মহাকাশ সহযোগিতার জন্য একটি সমঝোতাপত্রের খসড়া তৈরি করা হয়। এরপর সেই খসড়া বিদেশ মন্ত্রকের মাধ্যমে নাইজেরিয়া প্রশাসনের কাছে পাঠানো হয়েছিল। দুই পক্ষের কূটনৈতিক পর্যায়ে আলাপ-আলোচনার পর খসড়াটিতে প্রয়োজনীয় পরিবর্তন করা হয় এবং তারপর সেটিকে অনুমোদনের জন্য প্রয়োজনীয় ব্যবস্থা নেওয়া হয়। যদিও সমঝোতাপত্র স্বাক্ষর নির্দিষ্ট সময়েই হয়েছে কিন্তু কোভিড-১৯ পরিস্থিতি সহ আরও কিছু কারণে ২০১৯এর শেষে এবং ২০২০র শুরুতে কয়েকটি সফর বাতিল হওয়ায় এটি অনুমোদনে একটু দেরি হয়েছে।
CG/CB
(
প্রতিরক্ষামন্ত্রক
দ্রাস – এ কার্গিল যুদ্ধ সৌধে প্রতিরক্ষা মন্ত্রী পুষ্পস্তবক অর্পণ করবেন
নয়াদিল্লি, ১৯ জুলাই, ২০১৯
আগামীকাল অপারেশন বিজয় – এর ২০তম বার্ষিকীতে প্রতিরক্ষা মন্ত্রী শ্রী রাজনাথ সিং দ্রাস – এ কার্গিল যুদ্ধসৌধে পুষ্পস্তবক অর্পণ করবেন। অপারেশন বিজয় ভারতীয় সেনা জম্মু ও কাশ্মীরের কার্গিল সেক্টরে পাকিস্তানের সেনাকে ঢুকতে দেয়নি।
প্রতিরক্ষা মন্ত্রী শ্রী রাজনাথ সিং কাথুয়া জেলার উজ ও সাম্বা জেলা বসন্তরে বর্ডার রোড অর্গানাইজেশনের তৈরি দুটি সেতুও জাতির উদ্দেশে উৎসর্গ করবেন। উজ সেতুর দৈর্ঘ্য ১ কিলোমিটার এবং বসন্তর সেতুটি ৬১৭.৪ মিটার লম্বা।
এই উপলক্ষে নতুন দিল্লির জাতীয় যুদ্ধসৌধ থেকে ড্রাসের কার্গিল যুদ্ধসৌধে বিজয়শিখার রিলে দৌড়ের আয়োজন করা হয়েছে। গত ১৪ই জুলাই জাতীয় যুদ্ধসৌধে প্রতিরক্ষা মন্ত্রী শ্রী রাজনাথ সিং বিখ্যাত শ্যুটার সেনাবাহিনীর সুবেদার জিতু রাই’কে বিজয়শিখাটি হাতে তুলে দিয়েছেন।
CG/SC/SB
(Visitor Counter : 83
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় বক্সিং-এ ব্রোঞ্জ পদক জয়ী রোহিত টোকাস’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ৬৭ কেজি বক্সিং-এ ব্রোঞ্জ পদক জয়ী রোহিত টোকাস’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “রোহিত টোকাসের সাফল্য অর্জনে আমি আনন্দিত। বক্সিং-এ ব্রোঞ্জ পদক জয়ের জন্য তাঁকে অভিনন্দন। তাঁর কঠোর পরিশ্রম এবং অধ্যবসায় তাঁকে এই সাফল্য এনে দিয়েছে। আশা করি, আগামী দিনেও তিনি এ ধরনের আরও সাফল্য অর্জন করবেন। #Cheer4India"।
PG/CB/SB
(
প্রধানমন্ত্রীরদপ্তর
লাল বাহাদুর শাস্ত্রীর জয়ন্তীতে প্রধানমন্ত্রীর শ্রদ্ধা
নতুন দিল্লি, ২ অক্টোবর, ২০২১
প্রাক্তন প্রধানমন্ত্রী লাল বাহাদুর শাস্ত্রীকে তাঁর জন্মজয়ন্তীতে শ্রদ্ধা জানিয়েছেন প্রধানমন্ত্রীর শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "প্রাক্তন প্রধানমন্ত্রী লাল বাহাদুর শাস্ত্রীজীকে তাঁর জন্মজয়ন্তীতে শ্রদ্ধা জানাই। তাঁর জীবনের মূল্যবোধ ও আদর্শ দেশবাসীর কাছে চিরকাল প্রেরণার উৎস হয়ে থাকবে।"
CG/BD/AS/
(
শিল্পওবাণিজ্যমন্ত্রক
অনিশ্চিত বিশ্বে ব্রিকস্ গোষ্ঠীগুলি স্থায়িত্ব ও ভারসাম্য এনেছে; উন্নয়নের চালিকাশক্তি হিসাবে বাণিজ্যের ওপর গুরুত্ব আরোপ : পীযূষ গোয়েল
নয়াদিল্লি, ১৩ নভেম্বর, ২০১৯
কেন্দ্রীয় শিল্প ও বাণিজ্য এবং রেলমন্ত্রী শ্রী পীযূষ গোয়েল ব্রাজিলের ব্রাজিলিয়ায় ব্রিকস্ গোষ্ঠীভুক্ত দেশগুলির বাণিজ্য মন্ত্রীদের বৈঠকে যোগ দেন। তিনি বলেন, ব্রিকস্ গোষ্ঠীর প্রতি ভারত অত্যন্ত গুরুত্ব আরোপ করে। এর কারণ, অনিশ্চিত বিশ্বে এই গোষ্ঠী স্থায়িত্ব ও ভারসাম্য এনেছে।
আন্তর্জাতিক অর্থনৈতিক অবস্থার ওপর আয়োজিত এক অধিবেশনে মন্ত্রী বলেন, এককভাবে বিভিন্ন সিদ্ধান্তের কারণে ব্যবসা-বাণিজ্যে যে অস্থিরতা দেখা দিয়েছে, তার ফলে আন্তর্জাতিক স্তরে অর্থনীতিতে নানা সমস্যা দেখা দিচ্ছে। এই অনিশ্চয়তার মধ্যে ভারত কর্পোরেট করের হার কমিয়ে আর্থিক সুযোগ-সুবিধা প্রদান করছে, যার ফলে অনিশ্চিত এই বিশ্বে রিয়েল এস্টেট অতিক্ষুদ্র ও ক্ষুদ্র শিল্পোদ্যোগীদের সরাসরি বিদেশি বিনিয়োগে উৎসাহ তৈরি হবে। শ্রী গোয়েল বলেন, ভারতে ৫ কোটি অতিক্ষুদ্র, ক্ষুদ্র ও মাঝারি শিল্পোদ্যোগের ফলে ১০ কোটি কর্মসংস্থানের সৃষ্টি হয়েছে। এর ফলে, ভারতের রপ্তানির ৪০ শতাংশ এই ক্ষেত্র থেকেই হচ্ছে। ভারতের অর্থনীতির মেরুদন্ডই হ’ল – অতিক্ষুদ্র, ক্ষুদ্র ও মাঝারি শিল্পোদ্যোগ। কিন্তু, উন্নত দেশগুলি উন্নয়নশীল রাষ্ট্রে মুক্ত বাণিজ্য ও শুল্ক প্রত্যাহারের ওপর গুরুত্ব আরোপ করলেও তাদের দেশে শুল্কের বাধা তৈরি করছে। এর ফলে, আর্থিক অনিশ্চয়তা সৃষ্টির পাশাপাশি, উন্নয়নশীল ও স্বল্পোন্নত দেশে ব্যবসা-বাণিজ্য খরচ-সাপেক্ষ হচ্ছে।
শিল্প ও বাণিজ্য মন্ত্রী তাঁর ভাষণে বলেন, ব্রিকস্ গোষ্ঠীভুক্ত দেশগুলি ডিজিটাল পরিকাঠামো গড়ে তোলা প্রয়োজন। তার ফলে, ব্যবসা-বাণিজ্যে সহযোগিতার ক্ষেত্র আরও প্রসারিত হবে। কোনও কোনও ই-কমার্স সংস্থা অতিরিক্ত অর্থ নেওয়ার ফলে লক্ষ লক্ষ ক্ষুদ্র ব্যবসায়ীদের সমস্যা সৃষ্টি হচ্ছে। তিনি বলেন, বিশ্ব বাণিজ্য সংস্থার সংস্কারমূলক উদ্যোগ সফল করতে উন্নয়নশীল রাষ্ট্রগুলির সহমতের ভিত্তিতে বিভিন্ন সিদ্ধান্ত গ্রহণ করতে হবে। তিনি বিশ্ব বাণিজ্য সংস্থার নিয়ম মেনে ব্রিকস্ গোষ্ঠীগুলিকে প্রয়োজনীয় সংস্কারের ওপর গুরুত্ব আরোপ করতে বলেন।
২
বৈঠকের শেষে মন্ত্রী ব্রিকস্ গোষ্ঠীভুক্ত দেশগুলির সঙ্গে অন্যান্য রাষ্ট্রের বাণিজ্য ও বিনিয়োগের উন্নয়নের লক্ষ্যে প্রস্তাবিত সমঝোতাপত্রের মাধ্যমে বিভিন্ন সমস্যার সমাধান হবে বলে আশা করেন। অতিক্ষুদ্র, ক্ষুদ্র ও মাঝারি শিল্পোদ্যোগ সত্ত্বের অধিকার, ই-কমার্স, বিভিন্ন নীতি-নির্ধারণ প্রণয়ন, বিনিয়োগের সুযোগ-সুবিধা প্রণয়নের মতো ক্ষেত্রগুলিতে সহযোগিতার ওপর গুরুত্ব আরোপ করেন। তিনি বলেন, যৌথ এই ঘোষণাপত্রের মধ্য দিয়ে মুক্ত, স্বচ্ছ ও সমন্বিত বহুস্তরীয় বাণিজ্য ব্যবস্থার প্রতিফলন হচ্ছে। ব্যবসা-বাণিজ্যের ক্ষেত্রে ভারতের সহযোগী রাষ্ট্রগুলি বিভিন্ন চাহিদা ও গুরুত্ব বিবেচনা করে ভারতের প্রধানমন্ত্রী সহযোগিতার যে অঙ্গীকার করেছেন, শ্রী পীযূষ গোয়েল তা পুনর্ব্যক্ত করেন।
CG/CB/SB
(Visitor Counter : 56
প্রধানমন্ত্রীরদপ্তর
জাতীয় ক্রীড়া দিবসে ক্রীড়া প্রেমীদের শুভেচ্ছা জানালেন প্রধানমন্ত্রী
নয়াদিল্লি, ২৯ আগস্ট, ২০১৮
প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষে ক্রীড়া প্রেমীদের শুভেচ্ছা জানিয়েছেন।
এক বার্তায় প্রধানমন্ত্রী বলেছেন, “জাতীয় ক্রীড়া দিবসে সমস্ত ক্রীড়া প্রেমীদের শুভেচ্ছা। অসামান্য ও কিংবদন্তী হকি খেলোয়াড় মেজর ধ্যানচাঁদজির জন্মবার্ষিকীতে তাঁকে শ্রদ্ধা জানাই। সুস্বাস্থ্যের ভারত গড়ে তুলতে খেলাধূলা ও দৈহিক ফিটনেস বজায় রাখার ব্যাপারে অগ্রাধিকার দিতে আমি সাধারণ মানুষের প্রতি আহ্বান জানাই।
বিভিন্ন ক্রীড়া প্রতিযোগিতায় যাঁরা ভারতের প্রতিনিধিত্ব করেছেন, তাঁদের আমি অভিনন্দন জানাই। এদের কঠোর পরিশ্রম ও দৃঢ় সংকল্পের দরুণ বহু সাফল্য অর্জিত হয়েছে। ভারতীয় ক্রীড়া ক্ষেত্রে এ বছর বহু সাফল্য এসেছে। এশিয়ান গেমস্ ও কমনওয়েলথ গেমস্ সহ বিভিন্ন প্রতিযোগিতায় ভারতীয় খেলোয়াড়রা দারুণ কৃতিত্ব অর্জন করেছেন”।
CG/BD/SB……
(Visitor Counter : 90
অর্থমন্ত্রক
কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করতে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের আত্মনির্ভর ভারত অভিযানের চতুর্থ পর্বের উপস্থাপনা
নতুনদিল্লি, ১৬ মে, ২০২০
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করার জন্য এবং প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্নকে বাস্তবায়িত করতে আজ চতুর্থ পর্যায়ের কিছু পরিকল্পনার কথা জানান। এই বিষয়ে বিস্তারিত জানতে নীচের লিঙ্কে ক্লিক করুন -
https://static.pib.gov.in/WriteReadData/userfiles/AatmaNirbhar%20Bharat%20Full%20Presentation%20Part%204%2016-5-2020.pdf
(CG/CB
রাষ্ট্রপতিরসচিবালয়
৬১তম বার্ষিক ললিত কলা অ্যাকাডেমি পুরস্কার প্রদান করলেন রাষ্ট্রপতি
নয়াদিল্লি, ৪ মার্চ, ২০২০
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবনে ১৫ জন প্রতিভাবান শিল্পীকে ৬১তম বার্ষিক ললিত কলা অ্যাকাডেমি পুরস্কার প্রদান করেছেন।
যেসব শিল্পীরা আজ পুরস্কার পেয়েছেন তাঁরা হলেন – অনুপ কুমার মানজুকি গোপী, ডেভিড মালাকার, দেবেন্দ্র মুকার খারে, দীনেশ পাণ্ডে, ফারুক আহমেদ হালদার, হরি রাম কুম্ভাওয়াত, কেশরী নন্দন প্রসাদ, মোহন কুমার টি, রতন কৃষ্ণ সাহা, সাগর বসন্ত কাম্বলে, সতবিন্দর কউর, সুনীল থিরুভায়ুর, তেজস্বী নারায়ণ সোনাওয়ানে, যশপাল সিং এবং যশবন্ত সিং। এইসব শিল্পীদের শিল্পকর্ম নতুন দিল্লির ললিত কলা অ্যাকাডেমির ৬১তম জাতীয় প্রদর্শনীতে আগামী ২২শে মার্চ পর্যন্ত প্রদর্শিত হবে।
ললিত কলা অ্যাকাডেমি এই ধরনের শিল্পকর্মকে তুলে ধরতে এবং তাঁদের প্রতিভাবেক সম্মান জানাতে প্রতি বছর প্রদর্শনী ও পুরস্কার প্রদান করে থাকে। এই প্রদর্শনীর মাধ্যমে দেশের বিভিন্ন প্রান্তের উৎকৃষ্ট শিল্পকলাকে একত্রিত করা সম্ভব হয়। পাশাপাশি, বিশ্বের চিত্র, স্থাপত্য, গ্রাফিক্স, ইন্সটলেশন, মাল্টি-মিডিয়া, অঙ্কন-এর মতো আধুনিক সম্ভাবনাময় শিল্পকলা সম্পর্কে শিল্পীদের উৎসাহদানও সম্ভব হয়।
SDG/SS/DM
(Visitor Counter : 67
নির্বাচনকমিশন
গুজরাট বিধানসভার উপনির্বাচনের নির্ঘন্ট
নয়াদিল্লি, ১৫ মার্চ, ২০১৯
ভারতের নির্বাচন কমিশন গুজরাট বিধানসভার একটি কেন্দ্রের জন্য উপনির্বাচন করার সিদ্ধান্ত নিয়েছে।
|
|
ক্রম তালিকা
|
|
রাজ্য
|
|
বিধানসভা কেন্দ্রের নাম
|
|
১.
|
|
গুজরাট
|
|
৭৭-জামনগর গ্রামীণ বিধানসভা কেন্দ্র
কমিশন, বিভিন্ন উৎসব ও ভোটার তালিকা-সহ নানা বিষয় বিবেচনা করে সিদ্ধান্ত নিয়েছে যে ঐ বিধানসভা কেন্দ্রটি যে লোকসভার আওতায় পড়ে, লোকসভা নির্বাচনের সঙ্গে সেখানেও বিধানসভার উপনির্বাচন করানো হবে।
|
|
ক্রম তালিকা
|
|
প্রক্রিয়া
|
|
তারিখ
|
|
১.
|
|
নির্বাচনী বিজ্ঞপ্তি জারি
|
|
২৮.০৩.২০১৯ 
|
|
২.
|
|
মনোনয়নপত্র জমা দেওয়ার শেষ দিন
|
|
০৪.০৪.২০১৯ 
|
|
৩.
|
|
মনোনয়নপত্রগুলি পরীক্ষা করার প্রক্রিয়া
|
|
০৫.০৪.২০১৯ 
|
|
৪.
|
|
মনোনয়ন প্রত্যাহারের শেষ দিন
|
|
০৮.০৪.২০১৯ 
|
|
৫.
|
|
ভোট গ্রহণের দিন
|
|
২৩.০৪.২০১৯ 
|
|
৬.
|
|
ভোট গণনার দিন
|
|
২৩.০৫.২০১৯ 
|
|
৭.
|
|
সম্পূর্ণ নির্বাচনী প্রক্রিয়া সমাপ্ত করার দিন
|
|
২৭.০৫.২০১৯ 
ভোটার তালিকা :
উপনির্বাচনের জন্য ০১.০১.২০১৯-এ সংশোধিত ভোটার তালিকাটি বিবেচিত হবে।
বৈদ্যুতিন ভোটগ্রহণ যন্ত্র এবং ভিভিপ্যাট :
কমিশন সিদ্ধান্ত নিয়েছে এই দুই কেন্দ্রের উপনির্বাচনের জন্য প্রতিটি বুথে বৈদ্যুতিন ভোটগ্রহণ যন্ত্র- ইভিএম এবং ভিভিপ্যাট ব্যবহার করা হবে। এরজন্য প্রয়োজনীয় সংখ্যক ইভিএম-এর ব্যবস্হা করা হবে। এই যন্ত্রগুলির সাহায্যে নির্বাচন প্রক্রিয়া সুষ্ঠুভাবে সম্পন্ন করার লক্ষ্যে সমস্ত পদক্ষেপ নেওয়া হয়েছে।
প্রকৃত ভোটার চিহ্নিতকরণ :
নির্বাচন কমিশন জানিয়েছে আগের মতোই এই উপনির্বাচনগুলির ভোটগ্রহণের সময় প্রকৃত ভোটার চিহ্নিতকরণ প্রক্রিয়া বাধ্যতামূলক। ভোটারদের চিহ্নিত করার জন্য স্বচিত্র পরিচয়পত্র  প্রামান্য নথি হিসেবে বিবেচিত হবে। তবে কোন ভোটারের নাম ভোটার তালিকায় থাকলে তিনি যেন তাঁর গণতান্ত্রিক অধিকার প্রয়োগ করতে পারেন সেইজন্য চিহ্নিতকরণের ক্ষেত্রে অতিরিক্ত কিছু নথি ব্যবহারেরও অনুমতি দেওয়া হয়েছে।
নির্বাচনী আচরণবিধি :
এই বিধানসভা কেন্দ্রটি যে জেলার অধীনে সেখানে আদর্শ নির্বাচনী আচরণবিধি বলবৎ হয়েছে। এবিষয়ে কমিশনের ওয়েবসাইটে গত ২৯ জুন ২০১৭ কমিশনের নির্দেশ সংক্রান্ত বিজ্ঞপ্তি 437/6/INST2016/CCS-টি বিবেচিত হবে। আদর্শ আচরণবিধি সমস্ত প্রার্থী, রাজনৈতিক দল কেন্দ্রীয় সরকার এবং সংশ্লিষ্ট রাজ্য সরকারের ক্ষেত্রে প্রযোজ্য হবে।
CG/CB/NS
(Visitor Counter : 98
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২২ কোটি ৪১ লক্ষ ছাড়িয়েছে
জাতীয় স্তরে সুস্থতার হার ৯৮.৩৪ শতাংশ
দেশে গত ২৪ ঘণ্টায় ৪২ লক্ষ ৪ হাজার টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৮ হাজার ৩০৯ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ১ লক্ষ ৩ হাজার ৮৫৯
সাপ্তাহিক ভিত্তিতে আক্রান্তের হার ০.৮৫ শতাংশ, যা গত ১৫ দিনে ১ শতাংশের নীচে
নতুন দিল্লি, ২৯ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৪২ লক্ষ ৪ হাজার ১৭১। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১২২ কোটি ৪১ লক্ষ ৬৮ হাজার ৯২৯।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৩,৫৩৭
|
|
দ্বিতীয় ডোজ
|
|
৯৪,৭৩,০৪৯
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৭৮,৩৭১
|
|
দ্বিতীয় ডোজ
|
|
১,৬৪,৫৯,৬৫৬
|
|
১৮ – ৪৪ বছর বয়সী
|
|
প্রথম ডোজ
|
|
৪৫,৫৬,৩২,৫৩৮
|
|
দ্বিতীয় ডোজ
|
|
২১,৭৫,৯৬,১৭৩
|
|
৪৫ – ৫৯ বছর বয়সী
|
|
প্রথম ডোজ
|
|
১৮,৪০,১৬,৮৩৩
|
|
দ্বিতীয় ডোজ
|
|
১১,৮৭,৫৬,৫৯৭
|
|
৬০ বছরের ঊর্ধ্বে
|
|
প্রথম ডোজ
|
|
১১,৫২,৪০,২০০
|
|
দ্বিতীয় ডোজ
|
|
৭,৮২,৩১,৯৭৫
|
|
মোট
|
|
১,২২,৪১,৬৮,৯২৯
দেশে গত ২৪ ঘণ্টায় সুস্থ হয়েছেন ৯ হাজার ৯০৫ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪০ লক্ষ ৮ হাজার ১৮৩। জাতীয় স্তরে সুস্থতার হার বর্তমানে ৯৮.৩৪ শতাংশ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ১৫৫ দিনে দৈনিক আক্রান্তের সংখ্যা ৫০ হাজারের নীচে রয়েছে। গত ২৪ ঘণ্টায় নতুন করে আক্রান্ত হয়েছেন ৮ হাজার ৩০৯ জন।
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩ হাজার ৮৫৯। যা গত বছরের মার্চ মাস থেকে সর্বনিম্ন এবং মোট আক্রান্তের ০.৩০ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৭ লক্ষ ৬২ হাজার ২৬৮টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৪ কোটি ২ লক্ষ ৯১ হাজার ৩২৫টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৮৫ শতাংশ, যা গত ১৫ দিনে ১ শতাংশের নীচে। একইভাবে দৈনিক আক্রান্তের হার দাঁড়িয়েছে ১.০৯ শতাংশ। দৈনিক ভিত্তিতে আক্রান্তের হার গত ৫৬ দিনে ২ শতাংশের রয়েছে এবং গত ৯১ দিনে ৩ শতাংশের নীচে।
CG/SS/SKD/
(Visitor Counter : 74